Oskar Skogly

Oskar Skogly (1908–1988) var en norsk politiker (Ap), fagforeningsmann og bygningsarbeider fra Fåberg. Han var kommunal- og arbeidsminister i Einar Gerhardsens tredje regjering i 1963, stortingsrepresentant fra Oppland i tre perioder 1958–69 og ordfører i hjemkommunen 1945–1957.

Han var utdannet malersvenn i 1936, og arbeidet i fagforeninger 1945–58, samtidig med at han var ordfører. 

At hans tid som statsråd ble såpass kort, ses av mange i sammenheng med at regjeringen mistet kontrollen over av debatten etter Kings Bay-ulykken. Rapporten fra den regjeringsnedsatte Tønseth-kommisjonen om ulykken kom til departementet kort tid før Stortinget skulle gå fra hverandre før sommeren. Skogly sendte rapporten til pressen med sperrefrist samme dag som Stortinget skulle oppløses. Da opposisjonspartiene fikk vite dette, ble oppløsningen utsatt, og Einar Gerhardsens tredje regjering ble felt på et mistillitsvotum i august 1963. Da Gerhardsen dannet sin fjerde regjering en måned senere, ble ikke Oskar Skogly tilbudt noe departement, noe han tok seg svært nær av.

Skogly var landsstyremedlem i Norsk bygningsindustriarbeiderforbund 1945-1974, styreformann i Husbanken 1966-1978, og hadde en rekke andre offentlige verv. Han fikk kongens fortjenstmedalje i gull 1978.

 1958–1961 medlem, Kommunalkomiteen
 1964–1965 medlem, Valgkomiteen
 1963–1965 medlem, Sosialkomiteen
 1961–1963 formann, Kommunalkomiteen
 1965–1969 formann, Sosialkomiteen
 1965–1969 medlem, Valgkomiteen

 1937–1941 varaordfører Fåberg
 1945–1957 ordfører Fåberg
 1963–1979 medlem Lillehammer bystyre
 1924–1925, 1928–1930 formann Fåberg AUF
 1947–1950 formann Fåberg Arbeiderparti

Referanser

Eksterne lenker 
 

Norske kommunalministre
Ap-statsråder
Statsråder i Regjeringen Gerhardsen III
Stortingsrepresentanter fra Ap
Stortingsrepresentanter 1958–1961
Stortingsrepresentanter 1961–1965
Stortingsrepresentanter 1965–1969
Stortingsrepresentanter for Oppland
Ap-ordførere i Oppland
Ordførere i Fåberg
Lokalpolitikere i Lillehammer
Personer fra Lillehammer kommune
Kongens fortjenstmedalje i gull